stanford-oval/wikipedia huggingface dataset:
เทียรี่ เมฆวัฒนา
ประวัติ

เทียรี่ เมฆวัฒนา เกิดที่นครหลวงเวียงจันทน์ ประเทศลาว เป็นบุตรของนายเอนก เมฆวัฒนา โดยนายเอนกทำงานให้กับหน่วยซีไอเอในลาวคอยหาเครื่องใช้ให้ทหารอเมริกัน แม่เป็นชาวสวิสเซอร์แลนด์ ชื่อ Simone หลังจากนั้นพอเทียรี่มีอายุได้ 2 ขวบ ประเทศลาวได้เกิดสงครามกลางเมืองจากการรัฐประหารเมื่อวันที่ 9 สิงหาคม พ.ศ. 2503 พ่อจึงพาครอบครัวย้ายมาอยู่ที่ประเทศไทย และเข้าเรียนที่โรงเรียนอัสสัมชัญ รุ่นที่ 91 จนจบชั้นมัธยมศึกษาปีที่ 4 (ร่วมรุ่นกับ ศาสตราจารย์ไชยันต์ ไชยพร) ก่อนจะย้ายมาเรียนที่โรงเรียนดรุณพิทยาจนจบชั้นมัธยมปลาย จากนั้นได้เดินทางไปศึกษาต่อด้านการบริหารธุรกิจที่ American Business Institute ที่เขตแมนฮัตตัน มหานครนิวยอร์ก สหรัฐอเมริกา
โดยเทียรี่มีความสนใจในการเล่นดนตรีมาตั้งแต่เด็ก ๆ โดยหัดเล่นกีตาร์ตอนอายุ 11 ขวบ ซึ่งเพลงแรกที่หัดเล่นคือเพลง Flying Machine ของเซอร์ คลิฟฟ์ ริชาร์ด เทียรี่ชื่นชอบและได้รับแรงบันดาลใจทางดนตรีมาจากบทเพลงของบ็อบ ดิลลัน, ดอน แม็กลีน, เดอะ บีทเทิลส์ รวมถึงวงควีนด้วย
ประวัติ > วงการบันเทิง

เทียรี่เข้าสู่วงการบันเทิงด้วยการถ่ายแบบ แสดงละคร และ ภาพยนตร์ ก่อนจะเริ่มมีผลงานทางดนตรีครั้งแรก เป็นดนตรีแนวโฟล์ก โดยเข้าร่วมวงดนตรี Runspot ร่วมกับ กิตติคุณ เชียรสงค์ และหมึก ศิลปากร เล่นออกอากาศทางรายการ เสาร์สนุก ทางสถานีโทรทัศน์โมเดิร์นไนน์ทีวี ไทยทีวีสีช่อง 9 อสมท. ในปี พ.ศ. 2521
หลังจากนั้น ด้วยความที่ตัวเทียรี่ได้ออกโทรทัศน์บ่อยจึงได้รับการติดต่อให้แสดงภาพยนตร์เรื่องแรกคือเรื่อง สตรีหมายเลข 0 แสดงคู่กับ สรพงศ์ ชาตรี และ ชลธิชา สุวรรณรัต ในปี พ.ศ. 2521 และได้เล่นเป็นพระเอกอีกครั้งในภาพยนตร์เรื่อง โอ้กุ๊กไก่ ในปี พ.ศ. 2522 ก่อนจะพักงานในวงการบันเทิงเพื่อเดินทางไปศึกษาต่อที่ American Business Institute และทำงานเป็นนักดนตรีตอนกลางคืนในร้านอาหาร ที่เขตแมนฮัตตัน มหานครนิวยอร์ก สหรัฐอเมริกา โดยร้องเพลงสากลของเซอร์ คลิฟฟ์ ริชาร์ด และ เอลวิส เพรสลี่ย์
หลังจากกลับมาเมืองไทยเพียง 2 สัปดาห์ เทียรี่ได้เซ็นสัญญาเป็นนักดนตรีในห้องอัดเสียงของค่ายเพลงอโซน่า รับหน้าที่เล่นกีตาร์เพื่อบันทึกเสียงในอัลบั้มของศิลปินหลายคนทั้ง สายัณห์ สัญญา, ศิรินทรา นิยากร, ยอดรัก สลักใจ, ไพจิตร อักษรณรงค์, ศรเพชร ศรสุพรรณ และ นัดดา วิยกาญจน์
โดยเทียรี่ เมฆวัฒนา ได้มีอัลบั้มเพลงของตัวเองครั้งแรก เป็นอัลบั้มที่ร้องคู่กับไพจิตร อักษรณรงค์ คืออัลบั้ม รักแรก ซึ่งถือว่าประสบความสำเร็จทางยอดขายเป็นอย่างดี ทำให้มีผลงานการถ่ายแบบ และเป็นพิธีกรในรายการเกมโชว์ถึง 2 รายการ
จนกระทั่งปี พ.ศ. 2526 เทียรี่ เมฆวัฒนา ได้มีโอกาสร่วมงานกับวงคาราบาวเป็นครั้งแรก โดยเป็นการออกทัวร์คอนเสิร์ตโปรโมทอัลบั้ม วณิพก โดยรับหน้าที่เล่นกีตาร์ไฟฟ้าบนเวทีคอนเสิร์ตแทนที่เล็ก - ปรีชา ชนะภัย มือกีตาร์โซโล่ตัวจริงของทางวง ที่ติดภารกิจต้องไปทัวร์คอนเสิร์ตกับวงเพรสซิเดนท์ที่สหรัฐอเมริกา ซึ่งเทียรี่เคยไปศึกษาที่นั่น
หลังการออกทัวร์คอนเสิร์ตโปรโมตอัลบั้มวณิพกร่วมกับวงคาราบาวเสร็จสิ้น เทียรี่ได้ออกอัลบั้มของตนเองออกมาอีก 1 ชุด ในชื่ออัลบั้ม เรือรัก โดยอัลบั้มชุดนี้เป็นแนวเพลงโฟล์ก และมีเพลงฮิตอย่าง วานนี้ช้ำ วันนี้จำ
ปลายปี พ.ศ. 2526 คาราบาว กลับมาบันทึกเสียงที่ห้องอัดของอโซน่าอีกครั้งเพื่อบันทึกเสียงเพลงทั้งหมดในอัลบั้มชุด ท.ทหารอดทน เทียรี่จึงได้เป็นนักดนตรีแบ็คอัพบันทึกเสียงให้คาราบาวในอัลบั้มชุด ท.ทหารอดทน ก่อนที่จะได้รับการเชิญชวนให้ร่วมออกทัวร์คอนเสิร์ตกับทางวงอีกครั้งหนึ่ง
ความโด่งดังของอัลบั้ม ท.ทหารอดทน ทำให้วงคาราบาวทั้งวงได้เล่นเป็นดารารับเชิญในภาพยนตร์เรื่อง ปล.ผมรักคุณ และเทียรี่ในฐานะนักดนตรีแบ็กอัพก็ได้ปรากฏตัวในภาพยนตร์เรื่องนี้พร้อมกับคาราบาวด้วย โดยในปีดังกล่าว เทียรี่ เมฆวัฒนา ได้แต่งงานเป็นครั้งแรกกับแฟนสาวที่คบหากันมานานถึง 6 ปี แต่กลับใช้ชีวิตคู่อยู่เพียงแค่ 6 เดือนก็ได้หย่าขาดจากกันในปีเดียวกัน
ประวัติ > เข้าร่วมวงคาราบาว

หลังจากทัวร์คอนเสิร์ตร่วมกับวงคาราบาวมาอย่างยาวนาน เทียรี่ก็ได้เป็นสมาชิกของวงคาราบาวอย่างเต็มตัวในปี พ.ศ. 2527 ในอัลบั้ม เมด อิน ไทยแลนด์ โดยเป็นสมาชิกใหม่ในตำแหน่งมือกีตาร์และนักร้องนำ โดยได้ร้องเพลงให้คาราบาวเพลงแรกคือเพลง นางงามตู้กระจก ซึ่งผลจากความสำเร็จอย่างถล่มทลายของอัลบั้มชุดนี้ที่มียอดจำหน่ายในปีเดียวมากกว่า 5,000,000 ตลับ ซึ่งเป็นสถิติที่สูงที่สุดในประเทศไทย ทำให้เทียรี่ เมฆวัฒนาในฐานะสมาชิกคนหนึ่งของวงโด่งดังเป็นอย่างมาก และเทียรี่ก็ได้ขึ้นเล่นคอนเสิร์ตทำโดยคนไทย ซึ่งเป็นคอนเสิร์ตใหญ่ครั้งแรกของประเทศไทยและวงคาราบาวที่สนามจักรยานเวโลโดรม ในสนามกีฬาหัวหมาก ในปี พ.ศ. 2528 ซึ่งคอนเสิร์ตดังกล่าวมีผู้ชมมากกว่า 60,000 คน อีกทั้งยังได้ไปทัวร์คอนเสิร์ตที่สหรัฐอเมริกาอีกด้วย โดยเทียรี่ เมฆวัฒนาได้เป็นผู้ร้องเพลง เมด อิน ไทยแลนด์ ในเวอร์ชันภาษาอังกฤษ โดยในเวอร์ชันนี้ทางวงตั้งชื่อเพลงว่า Made in Thailand in USA
ในปีเดียวกัน เทียรี่ เมฆวัฒนาได้แสดงภาพยนตร์อีกครั้งในภาพยนตร์เรื่องเสียงเพลงแห่งเสรีภาพ คู่กับนางเอกสาว จุ๋ม - อุทุมพร ศิลาพันธ์ ซึ่งสมาชิกวงคาราบาวได้แสดงภาพยนตร์เรื่องนี้ด้วยกันทั้งวง ตลอดจนมีดาราอื่น ๆ เช่น ษา - สุพรรษา เนื่องภิรมย์, หมู - พงษ์เทพ กระโดนชำนาญ, สุรชัย จันทิมาธร หรือ หงา คาราวาน มาร่วมแสดงด้วย และในปีดังกล่าว บริษัทการบินไทย ครบรอบ 25 ปี จึงได้มอบหมายให้วงคาราบาวแต่งเพลงให้ ซึ่งแอ๊ด - ยืนยง โอภากุล ได้แต่งเพลง รักคุณเท่าฟ้า โดยมอบให้เทียรี่เป็นผู้ขับร้อง และกลายเป็นเพลงฮิตที่ติดหูผู้ฟังอย่างมากจนถึงปัจจุบันและมีการนำกลับมาร้องซ้ำโดยศิลปินอื่น ๆ อีกมากมาย เช่น ฟอร์ด - สบชัย ไกรยูรเสน เป็นต้น
ในปีเดียวกันเทียรี่ได้แต่งงานอีกครั้งกับนางเอกสาว จุ๋ม - อุทุมพร ศิลาพันธ์ ซึ่งทั้งสองเคยมีงานแสดงร่วมกัน หนึ่งในนั้นคือภาพยนตร์เรื่องเสียงเพลงแห่งเสรีภาพ
จากนั้น ในปลายปีเดียวกัน คาราบาวได้ออกอัลบั้มชุด อเมริโกย โดยในอัลบั้มนี้เทียรี่ได้ร้องนำ 1 เพลงคือเพลง มาลัย โดยวงคาราบาวได้กลายเป็นผู้นำแฟชั่นของวัยรุ่นในสมัยนั้นด้วยการแต่งตัวด้วยชุดลายพรางทหารและใส่แว่นดำ ต่อมาได้ร่วมงานกับทางวงในชุด ประชาธิปไตย ซึ่งวางจำหน่ายในปี พ.ศ. 2529 โดยเทียรี่ได้ร้องนำคู่กับแอ๊ดในเพลง มหาจำลอง รุ่น 7
ในปี พ.ศ. 2530 คาราบาวออกอัลบั้ม เวลคัมทูไทยแลนด์ ซึ่งเป็นอีกหนึ่งอัลบั้มที่มียอดขายเกิน 1,000,000 ตลับ/ก๊อปปี้ และมีมิวสิกวิดีโอถึง 4 เพลง เทียรี่มีบทบาทในอัลบั้มชุดนี้มากโดยนอกจากจะเป็นมือกีตาร์และประสานเสียงแล้ว ยังได้ร้องเพลงในอัลบั้มนี้ถึง 3 เพลง คือ สังกะสี ,บิ๊กเสี่ยว โดยร้องคู่กับแอ๊ด - ยืนยง โอภากุล และเพลง คนหนังเหนียว โดยร้องคู่กับเล็ก - ปรีชา ชนะภัย ในลักษณะของการดูเอท
เทียรี่ เมฆวัฒนาโด่งดังถึงขีดสุดในอัลบั้ม ทับหลัง ในปี พ.ศ. 2531 จากการขับร้องเพลง แม่สาย ซึ่งเป็นเพลงนำร่องในอัลบั้ม ซึ่งเพลงนี้มีการทำเป็นมิวสิกวิดีโอแบบแอนิเมชันเป็นเพลงแรกในประเทศไทยอีกด้วย
ชีวิตส่วนตัว

เทียรี่ เมฆวัฒนา เคยแต่งงานกับ อุทุมพร ศิลาพันธุ์ นักแสดงสาว ทั้งคู่ได้อยู่กินกันมานับสิบปี จนมีลูกด้วยกันทั้งสิ้น 2 คน คือ เจน เมขลา (ลูกสาว) และ เจสซี เมฆ (ลูกชาย) แต่ก็ได้หย่าร้างกันเมื่อต้นปี พ.ศ. 2545 โดยเทียรี่เป็นฝ่ายขอหย่าเอง โดยอ้างว่าไม่มีเวลาให้กับครอบครัวเพียงพอ ปัจจุบัน เทียรี่มีห้องอัดเสียงเป็นของตนเองชื่อ jessie&jane studio มีบริษัทเพลงของตัวเองชื่อ here entertainment และมีบริษัท CRB entertainment จำกัด รับงานโฆษณาและผลิตรายการโทรทัศน์ โดยมีนิตยสารของตนเองชื่อ Coffee Break
ปัจจุบันเจน ศึกษาอยู่คณะนิเทศศาสตร์ จุฬาลงกรณ์มหาวิทยาลัย และเจสซี หลังจากไปศึกษาที่ประเทศนิวซีแลนด์ กลับมารับงานแสดงและดนตรี ในวงการบันเทิงไทยด้วย
นอกจากนี้แล้ว เทียรี่ ยังมีศักดิ์เป็นลูกพี่ลูกน้องกับ นายสนธิ ลิ้มทองกุล ผู้ก่อตั้งหนังสือพิมพ์ผู้จัดการและแกนนำพันธมิตรประชาชนเพื่อประชาธิปไตย (พธม.) ด้วย เนื่องจากนายเอนก บิดาของเทียรี่เป็นน้องชายแท้ ๆ ของ นางไซย้ง แซ่ฮุ้น มารดาของนายสนธิ
ผลงานเพลง > คาราบาว

ท.ทหารอดทน (พ.ศ. 2526) (เล่นแบ็คอัพ)
เมด อิน ไทยแลนด์ (พ.ศ. 2527)
อเมริโกย (พ.ศ. 2528)
ประชาธิปไตย (พ.ศ. 2529)
เวลคัม ทู ไทยแลนด์ (พ.ศ. 2530)
ทับหลัง (พ.ศ. 2531)
หากหัวใจยังรักควาย (พ.ศ. 2538)
อเมริกันอันธพาล (พ.ศ. 2541)
พออยู่พอกิน (พ.ศ. 2541)
เซียมหล่อตือ หมูสยาม (พ.ศ. 2543)
สาวเบียร์ช้าง (พ.ศ. 2544)
นักสู้ผู้ยิ่งใหญ่ (พ.ศ. 2545)
สามัคคีประเทศไทย (พ.ศ. 2548)
ลูกลุงขี้เมา (พ.ศ. 2550)
ผลงานเพลง > แอ๊ด คาราบาว

เทียรี่เล่นกีตาร์, แบนโจ, ร้องประสาน, ทำนอง ในอัลบั้ม กัมพูชา (พ.ศ. 2527)
เทียรี่ร่วมร้องในเพลง "เพื่อเมืองไทย" ในอัลบั้ม World Folk Zen (พ.ศ. 2534)
เทียรี่เล่นแบนโจ, ร่วมร้อง ในอัลบั้ม ตะวันตกดิน (พ.ศ. 2549)
เทียรี่เล่นกีตาร์, ร่วมร้อง ในอัลบั้ม ยืนยงตั้งวงเล่า (พ.ศ. 2549)
ผลงานเพลง > เล็ก คาราบาว

เทียรี่เป็นนักร้องประสานเสียงในอัลบั้ม ดนตรีที่มีวิญญาณ (พ.ศ. 2532)
เทียรี่ร่วมร้องเพลง คนไทย ในอัลบั้ม เรา…คนไทย (พ.ศ. 2534)
เทียรี่เล่นกีตาร์ในอัลบั้มขอทานเจ้าสำราญ (พ.ศ. 2539)
ผลงานเพลง > อัลบั้มเดี่ยว

| ชื่ออัลบั้ม | ปีที่วางจำหน่าย | รายชื่อเพลง |
| --- | --- | --- |
| เรือรัก | มิถุนายน พ.ศ. 2526 |  เรือรัก  ผู้แทนรัก  ลอยลมรัก  วานนี้ช้ำ-วันนี้จำ  สองมือคือคน  โคบาลเมืองไทย  ปล่อยใจ  ยิ้มเถอะนะ  น้ำมือเธอ  เพียงคนเดียว  |
| เจาะเวลา... | ธันวาคม พ.ศ. 2533 |  ปาปาย่า ป๊อกๆ  เจาะเวลาหาปัจจุบัน  รักขึ้นสมอง  ย่าโม  สาวตา-กลม  หญิงชายไร้เทียมทาน  นกไร้ต้นไม้เกาะ  ธรณีกรรแสง  ทะเล  สุสาน  |
| สุดขั้วหัวใจ | ตุลาคม พ.ศ. 2534 |  สุดขั้วหัวใจ  สาวใต้สอยตอ (ลูกสะตอ)  ความรักสีดำ  สูงสุดสู่สามัญ  เหล็กไหล  เว่าลาวกันบ่  ไผ่แดง  ตายแน่  ทรามวัย  เมืองไทยในฝัน  |
| ไม่เต็มบาท | ตุลาคม พ.ศ. 2535 |  พขร. ณ รมต.  ทำใจ  ไทยทั้งแท่ง  แสง สี เสียง  ชั่วเจ็ดทีดีเจ็ดหน  ไม่เต็มบาท  ฝันของดอกไม้ริมทาง  เข้าๆ ออกๆ  ถนนสู่ประชาธิปไตย  แสงแห่งกาลเวลา  |
| คาถาเศรษฐี | พ.ศ. 2537 |  คาถาเศรษฐี  สิ่งสุดท้ายคือความทรงจำ  ปรารถนา  ถังแตก  กีฬากาลี  ฝันที่ไม่เป็นจริง  แม่น้ำ  ดั่งฝัน  หวานเย็น  จบที่ใจ  |
| ยาชูกำลัง | กุมภาพันธ์ พ.ศ. 2540 |  ยาชูกำลัง  ไม่เคย  ดอกไม้ให้คุณ  น้องนางบ้านนา  ทำดีได้ดีแน่นอน  นกน้อย-นายพราน  เดือนเพ็ญ  ฝันอยู่ไม่ไกล  ฉันเป็นดอกไม้  สายสัมพันธ์  |
| ทำไมไม่ชอบชวน | มีนาคม พ.ศ. 2543 |  ทำไมไม่ชอบชวน  ความรัก  อย่าทำข้อย  ก.เอ๋ย ก.ไก่  เพียงใครสักคน  หัวใจลูกจ้าง  ผีเสื้อ  รอยแผลเป็น  ดาวเรือง  อีสาน  |
| สุดทางรัก | มกราคม พ.ศ. 2546 |  ฉำฉาฉ่อยฉุกเฉิน  สุดทางรัก  กำจัดจุดอ่อน  ถูกหรือผิดที่รักเธอ  โชคดีที่โชคร้าย  คนกลางคืน  พักรบ พบรัก  ปรัชญาขี้เมา  สัจธรรมแห่งความรัก  เปลี่ยน  |
| จักรวาล | ตุลาคม พ.ศ. 2546 |  จักรวาล  อุกกาบาต  อวกาศ  หมื่นไมล์ทะเล  พิภพ  ทะเลสีทอง  สหัสรังสี  ไกรวี  |
| เสือร้องไห้ | มิถุนายน พ.ศ. 2548 |  เสือร้องไห้  ความรักครั้งสุดท้าย  หัวใจจิ้มจุ่ม  อดีต  ฟ้าหลังฝน  ไปไหนไปด้วย  อย่ารักกันดีกว่า  เงา  เศร้าประเดี๋ยวเดียว  กฎแห่งกรรม  |
| เหงา...ตัวเท่าเธอ | สิงหาคม พ.ศ. 2551 |  เหงา...ตัวเท่าเธอ  ตัวแทน  เสียงเพลงขลุ่ยไม้  เจาะใจ  ฝนน้ำตา  ไม่มีตังค์  พ่อหม้ายมือสอง  นางฟ้าเดินดิน  ขอบคุณที่หวังดี  บ้านเศษไม้  |
ผลงานเพลง > อัลบั้มพิเศษ

| ชื่ออัลบั้ม | ปีที่วางจำหน่าย | รายชื่อเพลง |
| --- | --- | --- |
| หอมดินกลิ่นทุ่ง | พฤษภาคม พ.ศ. 2546 |  ร้องไห้กับเดือน  ผู้เสียสละ  เอาคำว่ารักของเธอคืนไป  บุพเพสันนิวาส  คุณนายโรงแรม  มนต์รักลูกทุ่ง  จำปาลืมต้น  กลิ่นโคลนสาบควาย  พอหรือยัง  ผู้หญิงหน้าเงิน  คิดถึงพี่หน่อย  รักแล้งเดือนห้า  |
| THE IMPOSSIBLE เป็นไปไม่ได้ | มกราคม พ.ศ. 2547 |  นกขมิ้น  ทะเลไม่เคยหลับ  รอ  หนาวเนื้อ  ขาดเธอขาดใจ  ไหวว่าจะจำ  ชื่นรัก  เป็นไปไม่ได้  โอ้รัก  ตักที่น่านอนตาย  ลำนำรัก  ไม่มีวันที่เราจะพรากจากกัน  ขั่วนิจนิรันดร์  คอยน้อง  |
| หอมดินกลิ่นทุ่ง 2 | สิงหาคม พ.ศ. 2547 |  รักนี้มีกรรม  หนาวลมที่เรณู  สัญญาเมื่อสายัณห์  ลารักจากสวนแตง  บัวตูมบัวบาน  รอทั้งปี  ถอนคำสาบาน  โปรดเถิดดวงใจ  ใช่แล้วสิ  วาสนาพี่น้อย  น้ำท่วม  อยากไปให้พ้น  |
| ใครใครก็บินได้ | พฤศจิกายน พ.ศ. 2549 |  ใครใครก็บินได้  นางงามตู้กระจก  แม่สาย  มาลัย  สังกะสี  คนขี้โกง  รักนี้มีแต่เธอ  ลมพัดใจเพ  เดือนแรม  ความรักสีดำ  ไผ่แดง  สุดแต่ใจจะไขว่คว้า  แม้เลือกเกิดได้  ทำใจ  ความรัก  สูงสุดสู่สามัญ  |
| เพลงผ่านชีวิต | พฤศจิกายน พ.ศ. 2550 |  ลั่นทม  เชือกคลายเกลียว  แมลงเม่าตัวสุดท้าย  คูโบต้า โคโยตี้  อีสานกล่อมลูก  จะดีกว่า  รักข้างเดียว  เพลงผ่านชีวิต  เสียใจจริงๆ  อยากให้รักลงเอย  |
| คืนนี้ไม่มีจันทร์ | ตุลาคม พ.ศ. 2550 |  ความรักสีดำ  เดือนแรม  อดีต  แม้เลือกเกิดได้  กว่าจะถึงวันนั้น  สุดทางรัก  สุดแต่ใจจะไขว่คว้า  เพียงใครสักคน  ดั่งฝัน  สิ่งสุดท้ายคือความทรงจำ  ความรัก  ไผ่แดง  ฝันของดอกไม้ริมทาง  ทรามวัย  |
ผลงานเพลง > ผลงานร่วม

รักแรก : ร่วมกับ ไพจิตร อักษรณรงค์ (กันยายน พ.ศ. 2525)
เรือรัก : ร่วมกับ ไพจิตร อักษรณรงค์ (มิถุนายน พ.ศ. 2526)
ขอเดี่ยวด้วยคนนะ : ร่วมกับ ธนิสร์, อำนาจ (ตุลาคม พ.ศ. 2532)
ฮาร์ท แอนด์ โซล : ร่วมกับ อิทธิ พลางกูร (มิถุนายน พ.ศ. 2540)
รวมพลคนเหงา : ร่วมกับ เล็ก คาราบาว (พฤศจิกายน พ.ศ. 2543)
รวมพลคนมันส์ : ร่วมกับ เล็ก คาราบาว (พฤศจิกายน พ.ศ. 2543)
กีตาร์บาว : ร่วมกับ เล็ก คาราบาว (มกราคม พ.ศ. 2544)
เทียรี่ เมฆวัฒนา & หนู มิเตอร์ : ร่วมกับ หนู มิเตอร์ (กันยายน พ.ศ. 2556)
ผลงานเพลง > คอนเสิร์ต

รายการ 7 สี คอนเสิร์ต เทียรี่ เมฆวัฒนา (2534)
เล่นกีตาร์ในคอนเสิร์ต 3 ตำนานเพื่อชีวิต (รับเชิญ) (26 กันยายน 2541)
มหกรรมคอนเสิร์ต ทรัพย์สินทางปัญญา (31 สิงหาคม 2546)
คอนเสิร์ต The Duet เพื่อชีวิต of Love (22 พฤศจิกายน 2546)
คอนเสิร์ต เก็บตะวัน A Tribute To อิทธิ พลางกูร (30 ตุลาคม 2547)
เอ็กซ์คลูซีฟคอนเสิร์ต ทุ่งฝันตะวันรอน (รับเชิญ) (24 กันยายน 2549)
คอนเสิร์ต GREEN CONCERT # 10 The Lost Love Songs บทเพลงที่หายไป (28 - 29 กันยายน 2550)
คอนเสิร์ต ตำนานเพลง 3 ทศวรรษอโซน่า (15 มิถุนายน 2551)
เอ็กซ์คลูซีฟคอนเสิร์ต คนกับเม้าท์ (รับเชิญ) (8 พฤษภาคม 2553)
เอ็กซ์คลูซีฟคอนเสิร์ตวันวานไม่มีเขา วันนี้ไม่มีเรา (รับเชิญ) (3 พฤศจิกายน 2555)
คอนเสิร์ต จุดประกาย คอนเสิร์ต ซีรีส์ # 51 ตอน "วันวานไม่มีเขา วันนี้ไม่มีเรา" (รับเชิญ) (7 เมษายน 2556)
คอนเสิร์ต Love Song Love Shopping (25 - 28 มิถุนายน 2558)
คอนเสิร์ต GREEN CONCERT # 18 THE LOST LOVE SONGS 100 เพลงรักที่หายไป (29 - 30 สิงหาคม 2558)
คอนเสิร์ต The Duet เพื่อชีวิต Concert (23 มกราคม 2560)
ผลงานเพลง > ศิลปินรับเชิญในอัลบั้ม

เล่นกีตาร์ไฟฟ้าในอัลบั้ม เดี่ยว ของ พงษ์เทพ กระโดนชำนาญ (2528)
เป็นนักร้องรับเชิญในเพลง กาลเวลา ในอัลบั้ม อิทธิ 3 เวลา ของ อิทธิ พลางกูร (2533)
เป็นนักร้องรับเชิญในเพลง ขุนเขา สายธาร ในอัลบั้ม ชานตานอย ของ น้อย ชานตานอย (2534)
เป็นนักร้องรับเชิญในเพลง คนไทย ในอัลบั้ม เราคนไทย ของ เล็ก คาราบาว (2534)
เป็นนักร้องรับเชิญในเพลง คำสัญญา ในอัลบั้ม เขาพระวิหาร ของ อินโดจีน (2534)
เล่นโซโล่กีตาร์ในเพลง ดุ่ย ดุ่ย ในอัลบั้ม โฟล์ด ของ ฤทธิพร อินสว่าง (2535)
เล่นโซโล่กีตาร์ในเพลง ลงแรงสร้างโลก ในอัลบั้ม หนุ่มไฟแรง ของ โดม มาร์ติน (2536)
เล่นสไลด์อคูสติกกีตาร์ในเพลง ฝันเป็นจริง ในอัลบั้ม รัตติกาล ของ หงา คาราวาน, ธนิสร์ ศรีกลิ่นดี (2537)
เป็นนักร้องรับเชิญในเพลง ถามหน่อย ชิงเกิ้ล ถามหน่อย ของ เล็ก คาราบาว (2563)
ผลงานเพลง > อื่น ๆ

โปรดิวเซอร์ วงประจัญบาน ชุด จะเฮ็ดอีหยัง
โปรดิวเซอร์ วงสิบล้อ ชุด มนต์รักสิบล้อ และ เสียงเพลงสิบล้อ
แต่งเพลงประกอบละครเรื่อง สุดแต่ใจจะไขว่คว้า, ไผ่แดง, ด้วยสองมือแม่นี้ที่สร้างโลก, ดวงยิหวา, แม้เลือกเกิดได้
แต่งและร้องเพลงนำรายการ เปิดอก, ผู้หญิง 2000, บัลลังก์คนดี
ร้องเพลงโฆษณา เนสกาแฟ (อบอุ่นทุกอารมณ์), ไทยแอร์เอเชีย (ใคร ๆ ก็บินได้)
ฟีเจอริ่งในอัลบั้มของ พงษ์สิทธิ์ คำภีร์, อิทธิ พลางกูร, วงอินโดจีน, โดม มาร์ติน, หงา คาราวาน, ธนิสร์ ศรีกลิ่นดี, แอ๊ด คาราบาว, เล็ก คาราบาว, มงคล อุทก, สีเผือก คนด่านเกวียน
ร้องเพลง ลำน้ำใจ และ แม่น้ำ ในอัลบั้มรวมศิลปิน ชุด ลำน้ำใจ (2534) - จัดทำขึ้นเพื่อโปรโมทการท่องเที่ยวจังหวัดกาญจนบุรี
ร้องเพลง สอดคล้องและสมดุล ในอัลบั้มรวมศิลปิน ชุด ผูกพัน (2536) - จัดทำขึ้นเพื่อช่วยเหลือเด็กด้อยโอกาส
ร้องเพลง คนชํ้าอย่างฉัน ในอัลบั้มรวมศิลปิน ชุด ประวัติศาสตร์ - 12 ขุนพล ฅ. เพื่อชีวิต (พฤษภาคม 2546)
ร้องเพลง เก็บตะวัน และ ทรมาน ในอัลบั้มรวมศิลปิน เก็บตะวัน อะทริบิว ทู อิทธิ พลางกูร (กันยายน 2547)
ร้องเพลง สายเลือด ในอัลบั้มรวมศิลปิน ชุด ประเทศไทย 2549 (เมษายน 2549)
ร้องเพลง ชีวิตสัมพันธ์ ในอัลบั้มรวมศิลปิน ชุด เรื่องเล่า นี่แหละทางรอด โดย สัญญลักษณ์ เทียมถนอน (2553) - จัดทำโดย บริษัท ปตท. จำกัด
ร้องเพลง เจ้าสาวผีเสื้อ ในอัลบั้มรวมศิลปิน ชุด หนึ่งก้าว ๖๐ เพื่อนพ้องร้องเพลงพงษ์เทพ (กันยายน 2557)
ฟีเจอริ่งเพลงการเดินทาง (OST. Hipster in a Square World) ร่วมกับเจสซี่ เมฆวัฒนา (ลูกชาย)​
ร้องเพลง แม่ ในอัลบั้มรวมศิลปิน ชุด 20 ปี โลโซ เราและนาย (ตุลาคม 2559)
ร้องเพลง สารคามลุงพล ในอัลบั้มรวมศิลปิน ชุด เอฟซีลุงพล (สิงหาคม 2563) - จัดทำขึ้นเพื่อกล่าวขอขอบคุณลุงพล
ผลงานเพลง > ผลงานเพลงที่กล่าวถึงศิลปินท่านอื่น ๆ

เพลง ไฟเพื่อชีวิต ร้องโดย มงคล อุทก (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ เทียรี่ เพลงนี้แต่งเนื้อร้องโดย พยัพ คำพันธุ์ และบรรจุอยู่ในอัลบั้ม "เสี่ยหำน้อย")
เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ เทียรี่)
ผลงานเพลง > ผลงานการแสดงภาพยนตร์

สตรีหมายเลข 0 (2521) รับบท อ๊อด
โอ้กุ๊กไก่ (2522) รับบท ป๊อด
สวรรค์บ้านนา (2526) รับบท เทียรี่ รับเชิญ
ป.ล.ผมรักคุณ (2527) รับบท เทียรี่ รับเชิญ
เสียงเพลงแห่งเสรีภาพ (2528) รับบท เทียรี่
ยังบาว (2556) รับบท เทียรี่ รับเชิญ
บอดี้การ์ดหน้าหัก (2562) รับบท เทียรี่
ผลงานเพลง > ละคร

ลูกผู้ชายหัวใจเพชร 2545 ช่อง 7
กษัตริยา 2546 ช่อง 5
มหาราชกู้แผ่นดิน 2546 ช่อง 5
ผลงานพิธีกร

ออนไลน์
พ.ศ. 2564 : ล้อมวงเล่า EP.1 ทางช่อง YouTuber:Carabao Official
พ.ศ. 2564 : ล้อมวงเล่า EP.2 ทางช่อง YouTuber:Carabao Official
หนังสือ

รวมเพลงเพื่อชีวิต ครบรอบ 2 ทศวรรษ
รวมเพลงเพื่อชีวิต ฉบับสมบูรณ์ Vol.1
THE GUITAR รวมเทปเพลงดัง ชุด 11
รางวัล

รางวัลเมขลา เพลงนำละครดีเด่น เรื่อง สุดแต่ใจจะไขว่คว้า ปี 2532
รางวัลโทรทัศน์ทองคำ เพลงนำละครดีเด่น เรื่อง สุดแต่ใจจะไขว่คว้า ปี 2532
รางวัลสีสันอะวอร์ดส์ ศิลปินกลุ่มยอดเยี่ยม (ร่วมกับ ธนิสร์ ศรีกลิ่นดี และ อำนาจ ลูกจันทร์) จากอัลบั้ม "ขอเดี่ยวด้วยคนนะ" ปี 2532
รางวัลสีสันอะวอร์ดส์ เพลงยอดเยี่ยม "สูงสุดสู่สามัญ" ปี 2534
รางวัลสีสันอะวอร์ดส์ ศิลปินชายเดี่ยวยอดเยี่ยม จากอัลบั้ม "ไม่เต็มบาท" ปี 2535
รางวัลเพชรในเพลง การประพันธ์คำร้องเพลงเพื่อชีวิต "สวัสดี" ปี 2563
รางวัลเพชรในเพลง การขับร้องเพลงเพื่อชีวิตชาย "นานแสนนาน" ปี 2563
รางวัลเพชรในเพลง การประพันธ์คำร้องเพลงเพื่อชีวิต "เขาเป็นหญิง เธอเป็นชาย" ปี 2564
แหล่งข้อมูลอื่น

คาราบาว
ข้อมูลจาก ฐานข้อมูลภาพยนตร์ไทย
| ด ค กคาราบาว |
| --- | --- |
 ยืนยง โอภากุล  ปรีชา ชนะภัย  เทียรี่ เมฆวัฒนา  เกริกกำพล ประถมปัทมะ  ขจรศักดิ์ หุตะวัฒนะ  ชูชาติ หนูด้วง  ธนะสิทธิ์ พันธุ์พงษ์ไทย สานิตย์ ลิ่มศิลา  กีรติ พรหมสาขา ณ สกลนคร  ไพรัช เพิ่มฉลาด  ธนิสร์ ศรีกลิ่นดี  อำนาจ ลูกจันทร์  ศยาพร สิงห์ทอง  ลือชัย งามสม 
สตูดิโออัลบั้ม:  ขี้เมา (2524)  แป๊ะขายขวด (2525)  วณิพก (2526)  ท.ทหารอดทน (2526)  เมด อิน ไทยแลนด์ (2527)  อเมริโกย (2528)  ประชาธิปไตย (2529)  เวลคัมทูไทยแลนด์ (2530)  ทับหลัง (2531)  ห้ามจอดควาย (2533)  วิชาแพะ (2534)  สัจจะ ๑๐ ประการ (2535)  ช้างไห้ (2536)  รุ่นคนสร้างชาติ (2537)  แจกกล้วย (2538)  หากหัวใจยังรักควาย (2538)  เส้นทางสายปลาแดก (2540)  เช' ยังไม่ตาย (2540)  อเมริกันอันธพาล (2541)  พออยู่พอกิน (2541)  เซียมหล่อตือ หมูสยาม (2543)  สาวเบียร์ช้าง (2544)  นักสู้ผู้ยิ่งใหญ่ (2545)  สามัคคีประเทศไทย (2548)  ลูกลุงขี้เมา (2550)  โฮะ (2552)  กำลังใจคาราบาว 30 ปี (2554)  สวัสดีประเทศไทย (2556)  40 ปี ฅนคาราบาว (2565) 
อัลบั้มพิเศษ:  รวมเพลงคาราบาว (2529)  เมด อิน ไทยแลนด์ ภาค 2546 สังคายนา (2547)  หนุ่มบาว-สาวปาน (ร่วมกับ ปาน - ธนพร แวกประยูร) (2548)  รายชื่ออัลบั้มเพลง 
ผลงานเพลง:  ถึกควายทุย (2524 - 2533)  เมด อิน ไทยแลนด์ (2527)  รักคุณเท่าฟ้า (2529)  ชีวิตสัมพันธ์ (2530)  ทะเลใจ (2535) 
คอนเสิร์ตครั้งใหญ่:  ทำโดยคนไทย (2528)  สายธารสู่อิสานเขียว (2530)  คนคาราบาว (2534)  ปิดทองหลังพระ (2539)  คอนเสิร์ต 15 ปี เมด อิน ไทยแลนด์ (2542) 20 ปี คาราบาว (2546)  คอนเสิร์ต เมด อิน ไทยแลนด์ ภาค 2546 สังคายนา (2547)  คอนเสิร์ตเพื่อช้าง (2547)  นาวาคาราบาว (2548) มนต์เพลงคาราบาว (2550)  บาวเบญจเพส (2551)  มหกรรมดนตรี 30 ปี คาราบาว (2554 - 2555)  กินลม ชมบาว (2556)  บันทึกไว้ในปฐพี 35 ปี คาราบาว (2559)  40 ปี คาราบาว (2566) 
ค่ายเพลง:  พีค็อก สเตอริโอ  อโซน่า โปรโมชั่น  แกรมมี่ เอ็นเตอร์เทนเมนต์  โพลีดอร์  อามีโก  แว่วหวาน  ดี-เดย์ เอ็นเทอร์เทนเมนท์  วอร์นเนอร์ มิวสิค ไทยแลนด์ 
ดูเพิ่มเติม:  เสียงเพลงแห่งเสรีภาพ  คาราบาวกรุ๊ป คาราบาวแดง  คาราบาวเบียร์  น้ำคือชีวิต  มนต์เพลงคาราบาว 25 ปี  ยังบาว  คาราบาว เดอะซีรี่ส์  Bao Young Blood ดนตรีสร้างคุณค่าชีวิต 
หน้าปกอัลบั้ม ขอเดี่ยวด้วยคนนะ
ลัทธิคลาสสิกใหม่

"แจกันเมดีชี" แจกันกระเบื้อง ตกแต่งด้วยสีปอมเปอีดำและแดง, เซนต์ปีเตอร์สเบิร์ก ราว ค.ศ. 1830
ลัทธิคลาสสิกใหม่ (อังกฤษ: neoclassicism, neo-classicism) เป็นชื่อที่ใช้สำหรับขบวนการทางวัฒนธรรมของศิลปะการตกแต่ง ทัศนศิลป์ วรรณคดี การละคร ดนตรี และสถาปัตยกรรมที่มาจากศิลปะคลาสสิกและวัฒนธรรมซึ่งส่วนใหญ่มาจากกรีกโบราณหรือโรมันโบราณ) ขบวนการเหล่านี้มีความนิยมระหว่างกลางคริสต์ศตวรรษที่ 18 จนถึงปลายคริสต์ศตวรรษ 19
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ลัทธิคลาสสิกใหม่
ลัทธิคลาสสิกใหม่ที่ "ประวัติศาสตร์ของศิลปะ" เก็บถาวร 2021-01-26 ที่ เวย์แบ็กแมชชีน
| ด ค กศิลปะและลัทธิทางศิลปะตะวันตก |
| --- | --- |
ยุคกลาง (คริสต์ศตวรรษที่ 5 ถึง 13):  เมรอแว็งเฌียง  การอแล็งเฌียง  ออตโทเนียน  ไบแซนไทน์  เคลต์  โรมาเนสก์  กอทิก  กอทิกนานาชาติ 
คริสต์ศตวรรษที่ 14 ถึง 18:  สมัยฟื้นฟูศิลปวิทยา (ศตวรรษที่ 14-15)  จริตนิยม (ศตวรรษที่ 16)  บาโรก (ศตวรรษที่ 17)  โรโกโก - ลัทธิคลาสสิกใหม่ - จินตนิยม (ศตวรรษที่ 18) 
คริสต์ศตวรรษที่ 19:  ศิลปะสถาบัน  สัจนิยม  กลุ่มนิยมแบบก่อนราฟาเอล  ลัทธิประทับใจ  ลัทธิประทับใจยุคหลัง  ลัทธิประทับใจใหม่  วิภาคนิยม  ลัทธิผสานจุดสี  คตินิยมเส้นกั้นสี  กลุ่มนาบี  สังเคราะห์นิยม  สัญลักษณ์นิยม  ลุ่มแม่น้ำฮัดสัน 
คริสต์ศตวรรษที่ 20:  สมัยใหม่  บาศกนิยม  ลัทธิสำแดงพลังอารมณ์  ลัทธิสำแดงพลังอารมณ์แนวนามธรรม  ลัทธินามธรรม  กลุ่มศิลปินใหม่แห่งมิวนิก  กลุ่มเบลาเออไรเทอร์  กลุ่มบรึคเคอ  ดาดา  คติโฟวิสต์  นวศิลป์  เวียนนาซีเซสชัน  สุนทรียนิยม  เบาเฮาส์  ลัทธิรูปทรงแนวใหม่  อลังการศิลป์  สมัยนิยม  อนาคตนิยม  อนุตรนิยม  ลัทธิเหนือจริง  Color Field  จุลนิยม  Lyrical Abstraction  ลัทธิสำแดงพลังอารมณ์ใหม่  สมัยใหม่ยุคหลัง  มโนทัศนศิลป์  ศิลปะคนนอก  ศิลปะใต้ดิน  ศิลปะเชิงแนวคิด  กลุ่มศิลปินหนุ่มสาวบริติช  รูปลักษณ์นิยม 
ศิลปะ:  จิตรกรรม  ประติมากรรม  สถาปัตยกรรม  การถ่ายภาพ 
ศิลปิน:  จิตรกร  ประติมากร  สถาปนิก  ช่างภาพ
ลักยิ้ม

ลักยิ้ม (อังกฤษ: dimple) คือ รอยเล็ก ๆ ที่บุ๋มลงไปที่แก้ม อันมองเห็นได้ และเกิดจากเนื้อที่ทับซ้อนกัน โดยเฉพาะเมื่อเวลายิ้ม ปรกติมีอยู่ทั้งสองแก้ม และอาจมีอยู่ตลอดไปหรือชั่วคราวก็ได้ บางทีลักยิ้มก็มีบทบาทในการเลือกคู่ ในบางวัฒนธรรม ซึ่งรวมถึงทางเอเชีย เห็นว่า ลักยิ้มเป็นเครื่องหมายแห่งความน่ารัก มีเสน่ห์ และจริงใจ
ลักยิ้มอาจเกิดขึ้นตามธรรมชาติ เป็นพันธุกรรมลักษณะเด่น (dominant trait) หรือจากศัลยกรรมก็ได้ ลักยิ้มตามธรรมชาติเกิดจากการรูปแบบหนึ่งของกล้ามเนื้อไซโกมาติคัส เมเจอร์ (zygomaticus major muscle) ที่มีลักษณะเป็นสองแฉก (bifid) กล้ามเนื้อนี้มีจุดเกาะต้นอยู่ที่กระดูกไซโกมาติก แล้วทอดตัวลงมาแยกออกเป็นสองแฉก แฉกแรกมีจุดเกาะปลายอยู่บนมุมปาก อีกแฉกอยู่ล่าง บริเวณที่ทั้งสองแฉกแยกกันจะเกิดเป็นรอยบุ๋มคือลักยิ้ม
เนื่องจากความนิยมว่า ลักยิ้มเป็นสัญลักษณ์แห่งเสน่ห์ดังว่ามาแล้วนั้น จึงมีผู้คนหลายคนที่ไม่มีลักยิ้มใฝ่หาลักยิ้มโดยวิธีศัลยกรรม การศัลยกรรมลักยิ้มมีชื่อว่า dimple reconstruction (การสร้างลักยิ้มขึ้นใหม่) โดยแพทย์จะผ่าตัดเนื้อในช่องปาก เพื่อให้เกิดช่องว่าง แล้วเย็บ เพื่อทำให้เกิดรอยออกไปยังแก้มภายนอก เป็นลักยิ้ม ถือเป็นการผ่าตัดเล็ก ใช้เวลาประมาณสามสิบนาที ทำแผลอีก 3-4 วัน และกระพุ้งแก้มจะบวมได้นานถึงสองสัปดาห์ก่อนยุบเป็นปกติ มีรายงานว่า ลักยิ้มที่สร้างขึ้นแบบนี้ ในระยะแรกจะปรากฏอยู่ตลอดเวลา ทั้งเวลายิ้มและไม่ยิ้ม จึงดูไม่เป็นธรรมชาติ แต่เมื่อผ่านไปหลาย ๆ เดือน จะค่อยดูดีขึ้นเอง ทั้งยังมีการอ้างด้วยว่า ศัลยกรรมนี้ "มีโอกาสในการเกิดผลเสียค่อนข้างต่ำมาก"
ในประเทศไทยช่วงต้นถึงกลางพุทธทศวรรษที่ 2550 ศัลยกรรมเช่นว่านี้เป็นที่นิยมระดับหนึ่ง เนื่องจากมีความเชื่อว่าจะดูดีเหมือนดารานักแสดง ประกอบกับมีดาราบางคนกล่าวว่าชอบใจในเพศตรงข้ามที่มีลักยิ้ม อย่างไรก็ดี ไม่ปรากฏว่ารัฐควบคุมศัลยกรรมนี้อย่างเฉพาะเจาะจง มีเพียงการที่สถานพยาบาลของรัฐที่รับทำจะจัดการให้คำแนะนำเป็นแห่ง ๆ ไป เช่น บางคลินิกจะอธิบายให้ทราบถึงผลดีผลเสียของการสร้างลักยิ้มขึ้นใหม่ ตลอดจนทำความเข้าใจกับผู้ใช้บริการในเรื่องขนาดและจำนวนของลักยิ้ม เพราะหวังจะได้ความพอใจของผู้ใช้บริการ
ดูเพิ่ม

แอ่งคาง (cleft chin)
ง่ามก้น (Dimples of Venus)
แหล่งข้อมูลอื่น

Possible inheritance of dimples
ลักค์ตาเซ็นเตอร์

| ลักค์ตา เซ็นเตอร์ Lakhta Center Ла́хта це́нтр |
| --- | --- |
ลักค์ตา เซ็นเตอร์ ในเดือนมีนาคม พ.ศ. 2563
ข้อมูลทั่วไป
ที่ตั้ง: ลักค์ตา นครเซนต์ปีเตอร์สเบิร์ก  ประเทศรัสเซีย
พิกัด: 59°59′13.7″N 30°10′37.3″E﻿ / ﻿59.987139°N 30.177028°E﻿ / 59.987139; 30.177028
สถานะ: เสร็จสมบูรณ์
สร้างเสร็จ: 2562
รายละเอียด
จำนวนชั้น: 87 ชั้น                  3 ชั้นใต้ดิน
จำนวนลิฟต์: 40
มูลค่า: 1.77 พันล้านดอลลาร์สหรัฐ
บริษัท
สถาปนิก: RMJM-(until 2011), GORPROJECT
เจ้าของ: Gazprom Neft
อ้างอิง: 
ลักค์ตา เซ็นเตอร์ (รัสเซีย: Ла́хта це́нтр, อังกฤษ: Lakhta center) คือ ตึกระฟ้า 87 ชั้น ด้วยความสูง 462 เมตร (1,516 ฟุต) เริ่มก่อสร้างเมื่อวันที่ 30 ตุลาคม พ.ศ. 2555 และสร้างถึงยอดตึกเมื่อวันที่ 29 มกราคม พ.ศ. 2561 ในบริเวณตะวันตกเฉียงเหนือของลักค์ตาในนครเซนต์ปีเตอร์สเบิร์ก ประเทศรัสเซีย ปัจจุบันเป็นตึกที่สูงที่สุดในประเทศรัสเซียและยุโรป และสูงอันดับที่ 14 ของโลก ตึกแห่งนี้ยังเป็นโครงสร้างที่สูงที่สุดอันดับ 2 ในรัสเซียและยุโรป ตามหลังหอคอยออสตากิโน (Ostankino Tower) ในมอสโก รวมถึงยังเป็นตึกทรงเกลียวที่สูงที่สุดอันดับสองและเขตเหนือสุดของโลก ลักค์ตา เซ็นเตอร์ได้รับการรับรองตามเกณฑ์ประสิทธิภาพเชิงนิเวศเศรษฐกิจของลีด (LEED) ในระดับแพลตตินัม
สมุดภาพ

ตัวอาคารในปลายกุมภาพันธ์ พ.ศ. 2561 การติดตั้งยอดแหลมเสร็จสมบูรณ์ การเคลือบตัวอาคารยังดำเนินต่อไป
'ลักค์ตา เซ็นเตอร์ เดือนพฤษภาคม พ.ศ. 2561
เดือนมิถุนายน พ.ศ. 2561
เดือนพฤศจิกายน พ.ศ. 2561
การก่อสร้างในขั้นที่สอง เดือนพฤศจิกายน พ.ศ. 2561
เดือนเมษายน พ.ศ. 2562
เดือนกรกฎาคม พ.ศ. 2562
ดูเพิ่ม

รายชื่อตึกที่สูงที่สุดในโลก
เว็บไซต์อย่างเป็นทางการ (http://www.lakhta.center/en/)
วิกิมีเดียคอมมอนส์มีสื่อเกี่ยวกับ Lakhta center